كلبيات الشكل

كلبيات الشكل (Caniformia) هي تنضيمة تحتانية ف التنضيمة كارنيڤورات لي كاتكوّن من لكارنيڤورات لي "كايشبهو ل لكلب". كاتجمع لكلاب (الدياب، التعالب، الخ. )، الدبوبا، الراكونات، و لعرسيات. زعانفيات الرجلين (لفقمات، لفضاض، و عجول لبحر) حتى هوما كاينين ف واحد التقسيمة وسط هاد لݣروپ. لمركز د التنواع ب النسبة ل كلبيات الشكل كان ف امريكا الشمالية و شمال اوراسيا. كلبيات الشكل، على عكس سنوريات الشكل (لكارنيڤورات لي "كايديو ل لقط")، لي لمركز د التنواع ديالهم كان ف افريقيا و جنوب اسيا. لوصف. جل لعضاء د هاد لݣروپ عندهوم مخالب ماكايتطواوش من غير (لحوات (Fisher)، لخز (Marten)، قضاعة لما (غير لمخالب لقداميين)، لپانضا لحمر، و قزيبة لخاتم (Ringtail)، و شي نواع د التعالب لي عندهوم مخالب كاتطوى ولا كاتطوى ل النص) و كايميلو باش يكونو كفيين لمشية (Plantigrade - كايتمشاو على كف رجليهوم) (من غير لكلبيات). كاينين وصايف خرين لي كايفرقو كلبيات الشكل على سنوريات الشكل بحال، كلبيات الشكل عندهوم فكاك طوْل ب سنان كتر، و سنان لحايميين قل ف لختيصاص. هوما عاوتاني كايميلو كتر ل جيهة الريجيم لقارت و عادات لماكلة النتيهازيين، ف لوقيتة لي سنوريات الشكل، اپار من الزباديات، مختصين كتر ف ماكلة اللحم. كلبيات الشكل عندهوم بواقة سمعية وحدانية لبيوت ولا مقسمة جوزئياً، مكوّنة من عضم واحد، امّا سنوريات الشكل، عندهوم بواقة سمعية مدوبلة لبيوت و مكوّنة من جوج عضام مربوطين بجوج بيهوم ف باريير وسطهوم. ف كلبيات الشكل، لغدّة لبصليّة لاحليلية و لحويصلة لمنوية دايماً غايبين عندهوم. ب النسبة ل لقد د لكسدة، عضمة لقضيب عند كلبيات الشكل ف لعادة طوْل من سنوريات الشكل. لفاميلات لباقيين. كلبيات الشكل فيها تسعود لفاميلات باقيين، و تلاتة لفاميلات منقارضين، معتارف بيهوم حتى هوما. لفاميلات د دابا وحدانيين لعرش على حساب التحاليل لموليكية لفيلوجينية. كلبيات الشكل لارضيين لي ف لبريّة كايتلقاو ف ݣاع لقارات من غير انطاركتيكا، ف لوقيتة لي زعانفيات الرجلين موزعين ف ݣاع موحيطات الدنيا. فاميلة كلبيات - Canidae (لكلاب و لكلبيات لخرين) منهوم الدياب، لكلاب، لقيوط، و التعالب، و زيد شي نواع مامعروفينش بزاف. لفاميلة دابايا مقسمة ل جوج ݣروپات كبار، لكلاب لحقيقيين (قبيلة كليبينات - Canini)، لي فيها تسعود د لݣنوسا، و التعالب لحقيقيين (تعيلبيات - Vulpini) ب جوج ݣنوسا. زيد على هادشي، جوج ݣنوسا بيدائيين فايتين توصفو. شي 35 نوع من لكلبيات لباقيين معتارف بيهوم. لكلبيات هوما اكتر نواع جتيماعيين بينات كلبيات الشكل كاملين، شي خطرات كايعيشو ف رباعة (Pack). لكلب هو اكتر بزولي ف التنواع ب النسبة ل التبدالات ف لبنية د لكسدة. فاميلة دبيات - Ursidae هوما لكبر ف ݣاع كلبيات الشكل لرضيين. تمنية النواع معتارف بيهوم، مقسمين ل خمسة د لݣنوسا. كايتفاوتو من الدب لقطبي لكبير ف لقد (350–680 كيلوݣرام ف الدكور) ل دب الشمش الصغير ف لقد (30–60 كيلوݣرام ف الدكور) و من لپانضا لعملاق لمهدد ب النقيراض ل الدب لكحل لي شايع بزاف. لخصايل لمشروكين بينات الدبوبا لعصريين منهم، كسدة كبيرة ب رجلين عامرين، قنوفة طويلة، و زغب كرد، و ب رجلين كفّيين لمشية و خمسة د لمخالب ماكايتطواوش، و زنطيط قصير. لغالبية ف الدبوبا قارتين، ب ريجيم منوّع ب شكل كبير لي كايجمع النبات و لحيوان ب جوج. الدب لقطبي هو اكتر دب لحايمي ف هاد لفاميلة ب سباب الجو لقطبي فين كايعيش، و كايميل باش ياكل لفقمات. لپانضا لعملاق هو اكتر دب عواشبي ف هاد لفاميلة و طوّر بزاف د لاضاپطاسيوات، بحال الصبع السادس، سنان مختصين، و عضلات د لفك مجهدين، باش يخليوه ياكل لبامبو ب شكل حصري. الدب لمعݣاز (Sloth bear) عندو اضاپطاسيوات ف لماكلة د النمل و الطيرميتات، ب قنوفة طويلة، مخالب مجهدين، و سنان فوقانيين قداميين غايبين، وخا يقدر ياكل لعسل و لفروي. فاميلة ايلوريدات - ailuridae مكوّنة من نوع فرّادي، لپانضا لحمر، لي ف واحد لمرة كان كايتعتابر من النسولا د الراكونيات ولا الدبيات، و لاكين دابا تبلاصا ف فاميلتو ل راسو هو و بزاف د النواع لمنقارضين. كايتلقى ف جبال لهيمالايا، ف جنوب الشينوا، نيپال، بوطان، لهند، و پاكيستان. النواع لفوصيليين من هاد لفاميلة تلقاو عاوتاني ف امريكا الشمالية. فاميلة ضربانيات - Mephitidae (الضرابن و غريرات الريحة) كانو مكلاصيين ف لعرسيات، و لايني دابا تعتارف بيهوم كا نسل مستاقل عليهوم. الطناش النوع د الضرابن مقسمين ل ربعة د لݣنوسا: ݣنس الضربان - Mephitis (الضرابن لمكبطين و لمخططين، جوج نواع)، ݣنس سپيلوݣالي - Spilogale (الضرابن لمنقطين، ربعة د النواع)، ݣنس مياضاوس - Myadaus (غريرات الريحة، جوج نواع) و ݣنس كونيپاتوس - Conepatus (ضرابن نيف لحلّوف، ربعة د النواع). الجوج النواع د الضربان ف ݣنس مياضاوس كايسكنو ف [[اندونيسيا|اندونيسيا و [[لفيليپين]]؛ و ݣاع النواع د الضرابن لخرين كايسكنو ف لامريكيتين من [[كانادا|كاناضا]] ل امريكا لوسطى و [[امريكا لجانوبية|الجنوبية]]. فاميلة ل[[عرسيات]] - Mustelidae (لغريرات، بني عرس، و لقضاعات) هي اكبر فاميلة ف لكارنيڤورات، ب 22 ݣنس باقي و ب 57 نوع باقي تقريباً، ف لوقيتة لي هوما منوعين ب زايد ف الشكل، لقد، و السلوك، جل لعرسيات حيوانات صغار ب رجلين قصار، ودنين قصار و ضايرين، و فرو غليض. لعرسيات لحايميين ب شكل طاغي، و ف لوقيتة لي ماشي كولهوم كايتشاركو ف نفس التسنينة، كاملين عندهوم سنان ماضاپطيين على لماكلة د لهبرة، بحال السنان اللحايميين لي كايشرّݣو. لعضاء من فاميلة الراكونيات - Procyonidae (الراكونات، و لكواتي) هوما حيوانات صغار، ب كسدة مسلوتة و قزازب طوال. تسعطاش النوع باقي ف ستة لݣنوسا معتارف بيهوم دابا. و من غير لكينكاجو، ݣاع الراكونيات عندهوم قزازب مخططين و علمات مفرزين د لوجه، و كيف الدبوبا، الراكونيات كفّيين لمشية. لغالبية د النواع عندهوم مخالب ماكايتطواوش. الراكونيات لبديانيين يقدرو يكونو تعريشة من لكلبيات لي تاضاپطاو على الريجيمات لقارتين كتر. [[زعانفيات الرجلين]] - Pinnipedia ( تقسيمة د لفقمات، لفضاض، و عجول لبحر) هو واحد ݣروپ منوّع و موزّع ب شكل عريض مكّون من بزوليات بحريين نص مائيين لي قراب ل واحد لݣروپ منقارض من زعانفيات الرجلين، اينالياركطوات - Enaliarctos. ف لوقيتة لي الدعامات على وحدانية لعرش ب النسبة ل زعانفيات الرجلين مجهدين، لعالاقة د زعانفيات الرجلين ب لبزوليات لرضيين مازالة ماواضحاش. شي ديراسات كايدعمو لفرضيّة د الدبوبا هوما لقراب لقراب ليهوم، ف لوقيتة لي ديراسات خرين كايدعمو لفرضيّة بلي عندهوم قرابة ل لعرسيات. زعانفيات الرجلين تفرقو على كلبيات الشكل لخرين هادي 50 مليون عام ف وقيتة لايوصين. التقسيمة دابايا مقسمة ل تلاتة د لفاميلات: فاميلة فقميات - Phocidae (لفقمات لحقيقيين ولا بلا ودن) مكوّنة من 19 نوع من لحيوانات لبحريين ب زايد و لي عندهوم شكل لكسدة كيف لبرميل كايتفاوتو من 45 كيلوݣرام ف التقل و 1. 2 ميطرو ف الطول (فقمة لخاتم - Ringed seal)، ل 2، 400 كيلو ف التقل و 5 ميطرو ف الطول عند (فقمة لفيل الجنوبية). لفقميات كايتصابو ف ݣاع موحيطات الدنيا. فاميلة عجليات لبحر - Otaridae (لفقمات ب لودن، عجول لبحر، و فقمات لفرو) موزعين ف ݣاع موحيطات الدنيا من غير الشمال د [[لموحيط لاطلاسي]]. هاد ل15 نوع من عجليات لبحر مقسمين ل 7 د لݣنوس كايتفرّزو على لفقميات ب ودنين برّاويين باينين، و ب وجوه كايديو ل "لكلب" كتر، و لقدرة باش يضورو لمجادف اللورانيين دياولهوم ل لقدام. فاميلة لفضيات - Odobenidae ف هاد لوقيتة كاتجمع نوع فرّادي، لفض - Walrus. زعانفي الرجلين كبير لكسدة و مفرّز ب سبولات (Whiskers) و نياب برّاويين، لفض موزع ب شكل مقطع ف [[لمحيط لمجمد الشمالي|لموحيط الشمالي لقطبي]] و لبحور الشبه شمال قطبية ف النص الشمالي. هو ف الساس علايفي د الرخويات د د لبيڤالڤ - Bivalve mollusks و شي لاسلسوليات بحريين خرين ف لبلايص لقاعيّين. [[فيشي:Miacis restoration. jpg|تصغير|لمياسيس، اقدم نوع تعرف ف التنضيمة [[كارنيڤورات]]]] التطوور. كلبيات الشكل بانو ل لخطرة اللولى ب صيفتهوم [[كارنيڤورات]] كايتشعبطو ف الشجر و كايشبهو ف الشكل ل لخز - Marten ف عصر لايوصين جوايه 24 مليون عام هادي. مياسيس كوݣنيتوس - Miacis cognitus ف لغالب كان من كلبيات الشكل لبديانيين. بحال بزاف د لكارنيڤورات لبديانيين لخرين كان مواتي ب شكل مزيان ل التشعبيط ف الشجر ب مخالب ماضيين كيف لبرة، و كان عندو طراف قداميين و مفاصل لي كايشبهو ل لكارنيڤورات لعصريين. م. كوݣنيتوس ف لغالب كان ساكن ف لغابة و رشيق بزاف لي كان كايفرس لحيوانات الصغر منو. بحال ل[[بزوليات]] الصغار، الزواحف، و ال[[طيور]]. [[فيشي:New zealand sea lion nursing. jpg|تصغير|عجل لبحر نيوزيلانضي (فوكاركطوس هوكيري)]] [[فيشي:Procyon lotor (Common raccoon). jpg|تصغير|راكون شايع (پروصيون لوطو)]] واحد النيقاش باقي كاين على لاصل د زعانفيات الرجلين. لبراهن لموليكيين الجداد كايلمحو بلي زعانفيات الرجلين تطوورو من واحد الجد لي كايشبه ل "الدب" جوايه 23 مليون عام هادي ف وقيتة اللخر ديال ليپوك د لاوليݣوصين ولا ف لبدية د ليپوك د لميوصين، لي هي پيريوض نتيقالية بين لپيريوضات د لپاليوجين لي سخن و النيوجين لي بْرْد. وخا هاكداك، لكتيشاف د لفوصيل د پوجيلا دارويني - Pujilla darwini ف الرواسب د نوناڤوت ف لبدية د لميوصين كاتلمح ل واحد السيناريو مبدل. بحال لقضاعات د دابا، پوجيلا كائن عندو قزيبة طويلة، رجلين قصار، و صبعان مشبكين ف بلاصة لمجادف. غير هو، رجليه و كتافو كانو صليبين كتر، و هاد لحيوان ف لغالب كان عوام رباعي لمشية–مخلي واحد الشكل من لحركة لبحرية لي ودات ل لحضور د النواع د لعومان لكبار لي كاتوضف دابا من زعانفيات الرجلين لعصريين. پوجيلا تحط ف واحد التقسيمة د لعرسيات. لكلاصاج. فيلوجينيا. لكلاضوݣرام مبازي على لفيلوجينيا لموليكية د ستة د الجينات ف فلين (Flynn) (2005)، شباه لعرسيات تميزاجوراو من مور التحاليل لمولتيجينية - Multigene د Law et al، ف 2018. مصادر. [[تصنيف:كلبيات الشكل| ]] [[تصنيف:كارنيڤورات]]